|  |  |  |
| --- | --- | --- |
|  |  |  |
| **ΠΡΑΚΤΙΚΗ AΣΚΗΣΗ ΤΡΙΤΟΒΑΘΜΙΑΣ ΕΚΠΑΙΔΕΥΣΗΣ ΠΑΝΕΠΙΣΤΗΜΙΟΥ ΠΑΤΡΩΝ****ΓΙΑ ΤΟ ΑΚΑΔΗΜΑΪΚΟ ΕΤΟΣ 2023-2024** |
| **ΤΜΗΜΑ ΕΠΙΣΤΗΜΗΣ ΤΩΝ ΥΛΙΚΩΝ** |
| **Επιστημονικά Υπεύθυνος:** | Δ ΑΛΕΞΑΝΔΡΟΠΟΥΛΟΣ |
| **Email:** | dalexa@upatras.gr |  |
|  |  | **05 Απριλίου 2024** |

**ΠΡΟΣΚΛΗΣΗ ΥΠΟΒΟΛΗΣ ΑΙΤΗΣΕΩΝ ΓΙΑ ΘΕΣΕΙΣ ΠΡΑΚΤΙΚΗΣ ΑΣΚΗΣΗΣ**

**ΓΙΑ ΤΟ ΑΚΑΔ. ΕΤΟΣ 2023-2024**

Γνωστοποιείται στις/στους φοιτήτριες/φοιτητές η έναρξη του προγράμματος ***«Πρακτική Άσκηση τριτοβάθμιας εκπαίδευσης Πανεπιστημίου Πατρών για το ακαδημαϊκό έτος 2023-2024»*** με κωδικό MIS 5181130 στο Επιχειρησιακό Πρόγραμμα *«Ανάπτυξη Ανθρώπινου Δυναμικού, Εκπαίδευση και Δια Βίου Μάθηση 2014-2020*» το οποίο συγχρηματοδοτείται από το Ευρωπαϊκό Κοινωνικό Ταμείο (Ε.Κ.Τ.) και από εθνικούς πόρους. Στο πλαίσιο αυτού **14 τεταρτοετείς φοιτήτριες/ές και επί πτυχίω** θα έχουν τη δυνατότητα να εργαστούν με πλήρες ωράριο και υποχρεώσεις σε Ιδιωτικούς ή Δημόσιους Φορείς Απασχόλησης, σε θέσεις σχετικές με την Επιστήμη των Υλικών σε πανελλήνια κλίμακα.

Η υποχρεωτική διάρκεια της Πρακτικής Άσκησης ορίζεται σε τρεις **(3) συνεχόμενους μήνες**

μέσα στο παρακάτω διάστημα:

|  |  |
| --- | --- |
| **Ημερομηνία έναρξης περιόδου Πρακτικής Άσκησης:** | 01/06/2024 |
| **Ημερομηνία λήξης περιόδου Πρακτικής Άσκησης:** | 30/09/2024 |

Προβλέπεται αμοιβή (269,10 € το μήνα) και ασφάλεια (1% κατά κινδύνου).

**Επισημαίνεται ότι οι φοιτητές δεν μπορούν να κάνουν ΠΑ σε φορείς με νόμιμους εκπροσώπους με τους οποίους έχουν α' και β' βαθμό συγγένειας εξ’ αίματος ή εξ‘ αγχιστείας*.***

Η προθεσμία υποβολής αιτήσεων συμμετοχής είναι από: **05/04/2024** **έως 17/04/2024 και ώρα 15:00 μ.μ. (εκπρόθεσμες αιτήσεις θα απορρίπτονται)**.

Αναλυτικές πληροφορίες για τις ημερομηνίες, τη διαδικασία αίτησης και το σχετικό έντυπο καθώς και τον τρόπο αξιολόγησης και επιλογής περιγράφονται παρακάτω.

Η Επιτροπή Πρακτικής Άσκησης του Τμήματος Επιστήμης των Υλικών αποτελείται από τους κάτωθι:

1. Δημήτριος Αλεξανδρόπουλος, Αν. Καθηγητής (Επιστημονικός Υπεύθυνος) (Πρόεδρος).
2. Ιωσήφ Γαλανάκης, Καθηγητής (Γραμματέας)
3. Παναγιώτης Πουλόπουλος, Καθηγητής (Μέλος)

**ΣΗΜΑΝΤΙΚΕΣ ΗΜΕΡΟΜΗΝΙΕΣ**

|  |  |
| --- | --- |
| **05/04/2024** | Δημοσιοποίηση προκήρυξης |
| **17/04/2024** | Λήξη προθεσμίας υποβολής αίτησης συμμετοχής |
| **19/04/2024** | Δημοσιοποίηση των επιλεχθέντων υποψηφίων φοιτητριών/ών |
| **01/06/2024** | Έναρξη Περιόδου Προγράμματος Πρακτικής Άσκησης |
| **30/09/2024** | Λήξη Περιόδου Προγράμματος Πρακτικής Άσκησης |

**ΥΠΟΒΟΛΗ ΑΙΤΗΣΗΣ**

Καλούνται οι φοιτητές που ενδιαφέρονται να πραγματοποιήσουν Πρακτική Άσκηση στα πλαίσια του προγράμματος να αποστείλουν μέσω του Ιδρυματικού τους e-mail, στη Γραμματεία του Τμήματος (mscisecr@upatras.gr) :

1. **Αίτηση Συμμετοχής Φοιτητή** στην Πρακτική Άσκηση (Αναζητήστε το έντυπο «ΑΙΤΗΣΗ\_ΤΕΥ\_Πρακτική\_2023\_2024\_2η.pdf» στην ιστοσελίδα: [www.matersci.upatras.gr](http://www.matersci.upatras.gr) ή <http://praktiki.upatras.gr/> )
2. **Πιστοποιητικό Αναλυτικής Βαθμολογίας**

**ΚΡΙΤΗΡΙΑ ΕΠΙΛΟΓΗΣ**

Η επιλογή των ασκούμενων θα γίνει με βάση των αριθμό μορίων όπως προκύπτουν από τον τύπο, *(θα υπολογισθεί από την Ομάδα του Ψηφιακού Άλματος χρησιμοποιώντας στοιχεία του πληροφοριακού συστήματος “Ψηφιακό Άλμα”)*:

$$Αριθμός μορίων= \frac{\left(Αριθμός επιτυχώς εξετασθέντων μαθημάτων×0.8\right)×Μ.Ο.}{Εξάμηνο φοίτησης×1.2}$$

όπου Μ.Ο είναι ο μέσος όρος βαθμολογίας των επιτυχώς εξετασθέντων μαθημάτων.

**ΕΝΣΤΑΣΕΙΣ**

Οι ενστάσεις υποβάλλονται μέσα σε διάστημα 5 εργάσιμων ημερών από την ημερομηνία ανάρτησης των προσωρινών αποτελεσμάτων *(στον* [*ιστότοπο του Γραφείου Πρακτικής Άσκησης του Παν. Πατρών*](https://praktiki.upatras.gr/news-blog/prokirikseis-panepistimiou-patrwn/) *και στην ιστοσελίδα του Τμήματος* [www.matersci.upatras.gr](http://www.matersci.upatras.gr)*)*, ηλεκτρονικά στη Γραμματεία του Τμήματος (mscisecr@upatras.gr), λαμβάνουν αριθμό πρωτοκόλλου και εξετάζονται από την Επιτροπή Ενστάσεων Πρακτικής, η οποία έχει ορισθεί από το Τμήμα.

Στη συνέχεια, θα ακολουθήσει η δημοσίευση των οριστικών αποτελεσμάτων συμμετοχής στην Πράξη, τηρώντας τα μέτρα για την προστασία των προσωπικών δεδομένων των συμμετεχόντων.

Δ ΑΛΕΞΑΝΔΡΟΠΟΥΛΟΣ **Επιστημονικά Υπεύθυνος της Πρακτικής Άσκησης**του Τμήματος Επιστήμης των Υλικών.

**Η παρούσα προκήρυξη θα αναρτηθεί:**

* στην ιστοσελίδα του Προγράμματος: <http://praktiki.upatras.gr/>
* στην ιστοσελίδα του Τμήματος: [www.matersci.upatras.gr](http://www.matersci.upatras.gr)
* και θα τοιχοκολληθεί στη Γραμματεία του Τμήματος